**PARTNERIŲ PATEIKTŲ PASTABŲ DĖL PASIŪLYMŲ DĖL PROJEKTŲ ATRANKOS KRITERIJŲ NUSTATYMO IR KEITIMO PROJEKTO PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETO**

**ĮGYVENDINIMO PRIEMONĘ 04.3.2-LVPA-K-102 „ŠILUMOS TIEKIMO TINKLŲ MODERNIZAVIMAS**

 **IR PLĖTRA“ (TOLIAU – PRIEMONĖ) DERINIMO LENTELĖ**

|  |  |  |
| --- | --- | --- |
| **Eil. Nr.**  | Pateiktos pastabos ir pasiūlymai | Išvadų, pasiūlymų ir pastabų vertinimai bei komentarai |
| **1.** | **Lietuvos šilumos tiekėjų asociacijos 2017 m. gegužės 18 d. raštu Nr. 43 pateiktas****AB „Panevėžio energija“ 2017 m. gegužės 16 d. raštas Nr. 242-838** |
| 1.1. | Pateikta pastaba dėl projektų atrankos kriterijaus Nr. 6. „Šilumos tiekimo tinklo patikimumas didesnei šilumos vartotojų daliai“, siūlant patikslinti vartotojų sąvoką. Nurodoma, kad ne visada galima palyginti vartotojų skaičių ir pateikiamas pavyzdys. | ***Neatsižvelgta.***Šilumos vartotojo sąvoka apibrėžta Lietuvos Respublikos šilumos ūkio įstatyme, pagal kurį **šilumos vartotojas (vartotojas)** – juridinis ar fizinis asmuo, kurio naudojami šildymo prietaisai nustatyta tvarka prijungti prie šilumos perdavimo tinklų ar pastatų šildymo ir karšto vandens sistemų.Pagal Priemonę įgyvendinamiems projektams taikomas 2014–2020 metų Europos Sąjungos fondų investicijų veiksmų programos produkto stebėsenos rodiklis „Šilumos vartotojai, kuriems šiluma tiekiama patikimiau ir pagerėjo tiekimo kokybė“ (kodas P.S.318) ir atsiskaitant už šio rodiklio pasiekimus bei skaičiuojant jo pasiektas reikšmes, **skaičiuojami šilumos vartotojai** pagal 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“.Atsižvelgiant į aukščiau išdėstytą, šilumos vartotojo sąvoka bei kriterijaus nustatymo ir skaičiavimo principai nekeistini. |
| **2.** | **Lietuvos šilumos tiekėjų asociacijos 2017 m. gegužės 18 d. raštu Nr. 43 pateiktas****AB „Šiaulių energija“ 2017 m. gegužės 17 d. raštas Nr. SD-1276** |
| 2.1. | Projektų atrankos kriterijų Nr. 2 „Senesnių šilumos tiekimo tinklų modernizavimas“ ir Nr. 4 „Šilumos nuostolių sumažėjimas modernizuojamuose šilumos tiekimo tinkluose“ formulėse naudojamas rodiklis „*n*“ turėtų reikšti tą patį ir turėtų būti įvardijamas vienodai, t. y. „*n* – *rekonstruojamų vamzdynų atkarpų skaičius*“, o kriterijaus Nr.  2 „Senesnių šilumos tiekimo tinklų modernizavimas“ formulės paaiškinimuose turėtų būti vietoj sąvokos „*vamzdyno*“ naudojama sąvoka „*vamzdyno atkarpa*“, kadangi atskirų rekonstruojamų vamzdyno atkarpų techniniai duomenys ir amžius gali būti skirtingi, o minėtais nustatytais kriterijais apskaičiuojamas (atskirų projektų įvertinimui) suminis vidutinis visų rekonstruojamų vamzdynų, visų atkarpų rodiklis. | ***Atsižvelgta.***Nurodytų projektų atrankos kriterijų vertinimo aspektuose pateiktų skaičiavimo formulių paaiškinimai patikslinti. |
| **3.** | **Lietuvos šilumos tiekėjų asociacijos 2017 m. gegužės 18 d. raštu Nr. 43 pateiktas****AB „Vilniaus šilumos tinklai“ 2017 m. spalio 18 d. raštas Nr. 841** |
| 3.1. | Pateikta pastaba, jog Lietuvos Respublikos energetikos ministerijos (toliau – Energetikos ministerija) 2017 m. gegužės 12 d. rašto Nr. (18.4-17)3-948 antroje pastraipoje nurodoma, kad siūlomas naujas kriterijus taikomas remiamai veiklai „Šilumos tiekimo tinklų plėtra“, tuo tarpu pačiame kriterijų keitimo projekte nurodoma, kad naujasis kriterijus taikomas remiamoms veikloms „Šilumos tiekimo tinklų modernizavimas, didinant šilumos tiekimo patikimumą ir mažinant šilumos nuostolius“ ir „Šilumos tiekimo tinklų plėtra“. | ***Paaiškinimas.*** Pasiūlymų dėl projektų atrankos kriterijų nustatymo ir keitimo projekte nurodomi projektų atrankos kriterijai (nustatomi arba keičiami) ir jų taikymas pagal priemonės remiamas veiklas finansuojamiems projektams. |
| 3.2. | Pateikta pastaba, jog dauguma projektų atrankos kriterijų nesikeičia, bet jų įtaką įvertinti sunku nežinant, ar keičiasi lyginamasis kriterijaus svoris, t. y. kiek už kiekvieną kriterijų skiriama balų. Pateikiamas siūlymas Energetikos ministerijai suderinti planuojamus kriterijų svorius prieš juos patvirtinant.  | ***Paaiškinimas.***Projektų finansavimo sąlygų aprašo ar jo keitimo projektai, kuriuose nurodomi prioritetiniai projektų atrankos kriterijai, pagal kuriuos vertinami projektai naudos ir kokybės vertinimo metu, derinami 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, 68-691  punktuose nustatyta tvarka. |
| 3.3. | Pateikta pastaba dėl naujojo kriterijaus „Šilumos tiekimo tinklo patikimumas didesnei šilumos vartotojų daliai“, jog dėl mažesnio bendro šilumos vartotojų skaičiaus šis kriterijus gali suteikti pirmumą mažesnių miestų projektams. Siūloma šiam kriterijui nesuteikti didelį lyginamąjį svorį. | ***Paaiškinimas.***Į pateiktą siūlymą atsižvelgtina, rengiant projektų finansavimo sąlygų aprašo projektą, kuriame nurodomi prioritetiniai projektų atrankos kriterijai, pagal kuriuos bus vertinami projektai naudos ir kokybės vertinimo metu. |